Cedric Thomas Frolick (gebore 20 Januarie 1967) is 'n politikus en lid van die African National Congress. Hy dien tans as die huisvoorsitter vir komitees, oorsig en Inligtings- en Kommunikasietegnologie (ICT) in die Nasionale Vergadering van Suid-Afrika. Frolick is in 1967 in Schauderville, 'n noordelike woongebied van Port Elizabeth, gebore. Hy het aan die De Vos Malan Laerskool in Schauderville skoolgegaan en gevorder om met vrystelling te matrikuleer by die David Livingstone Senior Secondary School in 1984. Daarna het hy aan die Universiteit van Port Elizabeth studeer vanaf 1985-1988 waar hy 'n BA graad met hoofvakke Aardrykskunde en Sielkunde behaal het in 1987. 'n Hoër Diploma in Onderwys, (nagraads) in 1988 en 'n BA Opvoedkunde (Honneursgraad) in 1992 voltooi het hierop gevolg. Hy is 'n oudonderwyser, politikus en anti-apartheid aktivis. Hy het in 1999 uit die onderwys bedank om 'n voltydse politikus in die parlement geword. Op 18 November 2010 het die ANC hom as die huisvoorsitter vir komitees, oorsig en IKT in die Nasionale Vergadering van Suid-Afrika aangestel. "Cedric Frolick".